২০০৬ চনৰ বিশ্বকাপ জাৰ্মানী প্ৰদান কৰা লৈ হোৱা বিতৰ্কই ফিফাক নতুন নীতি নিৰ্ধাৰণ কৰিবলৈ বাধ্য কৰে। ভোটৰ শেষত বিজয়ী জাৰ্মানী আৰু প্ৰতিদ্বন্দী দক্ষিণ আফ্ৰিকাৰ মাজত ভোটৰ ব্যৱধান আছিল মাত্ৰ এটা। দক্ষিণ আফ্ৰিকা জয়ী হব বুলি বহুতে আশা কৰিছিল। নিউজিলেণ্ডৰ ফিফা সদস্য 'চাৰ্লি ডেম্পচে' ক দক্ষিণ আফ্ৰিকাৰ সপক্ষে ভোটদান কৰিবলৈ অচেনিয়া ফুটবল কনফেডাৰেচনে নিৰ্দেশ দিছিল, কিন্ত শেষ মূহুৰ্তত তেঁও ভোটদানৰ পৰা বিৰত থাকে। যদি তেঁও ভোটদান কৰিলেহেঁতেন তেন্তে দক্ষিণ আফ্ৰিকাইয়ো জাৰ্মানীৰ সমানে ১২ টা ভোট পালেহেঁতেন, আৰু তেতিয়া ফিফাৰ সভাপতি 'চেপ ব্লেটাৰে' নিৰ্ণায়ক ভোট দিয়াৰ সুবিধা পালেহেঁতেন, আৰু বিশ্বাস কৰা যায় তেঁওৰ ভোট দক্ষিণ আফ্ৰিকাৰ ফালেই গ'লহেঁতেন।'ডেম্পচে'ৰ লগতে আৰু কাৰ্যকৰী সমিতিৰ আঠোজন সদস্যই ভোটদানৰ আগৰাতি জাৰ্মান ব্যংগ আলোচনী 'টাইটানিক'ৰ সম্পাদক সকলৰ পৰা এটা ফেক্স লাভ কৰে, যত লিখা আছিল যে তেঁওলোকে জাৰ্মানীৰ সপক্ষে ভোট দিলে প্ৰত্যেককে একোটাকৈ ঘড়ী আৰু মিঠাই খাবলৈ পাব। তেঁও কয় যে সকলো ফালৰ পৰা তেঁওক হেঁচা দিয়া হৈছিল, আৰু সৰ্বশেষত এক উৎকোচ প্ৰচেষ্টাৰ বাবে মৰ্মাহত হৈ তেঁও ভোটদানৰ পৰা বিৰত থাকে।

ইয়াৰ পিছতে ফিফাই বিশ্বকাপৰ স্থান তেঁওলোকৰ কনফেডাৰেচন সমুহৰ মাজত আবৰ্তিত কৰাৰ সিদ্ধান্ত লয় আৰু "আন্তৰ্মহাদেশীয় আৱৰ্তন নীতি" বন্ধ কৰি দিয়া হব বুলি ঘোষণা কৰে।
নিবিদা:

"আন্তৰ্মহাদেশীয় আবৰ্তন" নীতি ( মহাদেশ সমূহৰ মাজত বিশ্বকাপৰ স্থান আবৰ্তন কৰা) অনূযায়ী নিবিদা আহ্বান কৰা প্ৰথম বিশ্বকাপ হ'ল ২০১০ চনৰ বিশ্বকাপ, আৰু লগতে আফ্ৰিকাত অনুষ্ঠিত হোৱা প্ৰথম বিশ্বকাপ। ফিফাই যুটীয়া নিবিদা নিষিদ্ধ কৰাৰ পাছত লিবিয়া আৰু টিউনিচিয়া, ২০০৪ চনৰ ৮ মে'ত প্ৰতিদ্বন্দিতাৰ পৰা আঁতৰি যায়। ২০০৪ চনৰ ১৫ মে'ত জুৰিখত (সপ্তমবাৰৰ বাবে এই ঠাইত চূড়ান্ত সিদ্ধান্ত লোৱা হয়) দক্ষিণ আফ্ৰিকাই, ২০০৬ চনৰ নিবিদাত মূৰামুৰিকে পৰাস্ত হোৱাৰ পাছত, মৰক্কোক ১৪-১০ টা ভোটৰ ব্যৱধানত পৰাস্ত কৰি বিশ্বকাপৰ আয়োজকৰ সন্মান লাভ কৰে। ইজিপ্তে কোনো ভোটা লাভ কৰিবলৈ সক্ষম নহয়।

প্ৰধান প্ৰবন্ধ:

নিবিদা:

ফিফাই ২০১৪ চনৰ বিশ্বকাপ দক্ষিণ আমেৰিকালৈ বুলি নিৰ্দিষ্ট কৰি নিজৰ "আন্তৰ্মহাদেশীয় আবৰ্তন" নীতি জাৰি ৰাখে। প্ৰথমতে অনুমান কৰা গৈছিল যে এইবাৰ এই নীতি বলবৎ কৰা নহব, কিন্তু ফিফাই শেষ বাৰৰ কাৰণে এই নীতি অনুযায়ী কাম কৰাৰ সিদ্ধান্ত লয়। 

২০১৪ চনৰ বিশ্বকাপ অনুষ্ঠিত কৰিবলৈ কলম্বিয়াইও ইচ্ছা প্ৰকাশ কৰিছিল, কিন্তু পিছত আঁতৰি যায়। চিলি আৰু আৰ্জেণ্টিনা ই ২০০২ চনত জাপান আৰু কোৰিয়াৰ দৰে য়ুটীয়া ভাৱে বিশ্বকাপ আয়োজন কৰাৰ আশা প্ৰকাশ কৰিছিল, কিন্তু যুটীয়া নিবিদা ব্যৱস্থা উঠাই লোৱা বাবে তেঁওলোক প্ৰতিদ্বন্দিতাৰ পৰা আঁতৰি যায়।তেনেতে ব্ৰাজিলে বিশ্বকাপ অনুস্থিত কৰাৰ ইচ্ছা প্ৰকাশ কৰে, "কনমেবল" , বা দক্ষিণ আমেৰিকীয় ফুটবল ফেডাৰেচনেও ব্ৰাজিলত বিশ্বকাপ পতাৰ পোষকতা কৰে।ব্ৰাজিল আধিকাৰিক ভাৱে নিবিদা দাখিল কৰা একমাত্ৰ দেশ ৰূপে পৰিগণিত হয়, কাৰণকলম্বিয়া, চিলি আৰু আৰ্জেণ্টিনা ইতিমধ্যে প্ৰতিদ্বন্দিতাৰত পৰা আঁতৰি যায় আৰ ভেনিজুৱেলা মনোনয়ন দিবলৈ অনুমতি দিয়া নহয়।

১৮৮৬ৰ পিছত পোন-প্ৰথম বাৰৰ বাবে ব্ৰাজিলে বিনা-প্ৰতিদ্বন্দিতাৰে নিবিদা দাখিল কৰে( ১৯৮৬ চনত কলম্বিয়াক নিৰ্বাচন কৰা হৈছিল, কিন্তু আৰ্থিক সমস্যাৰ বাবে তেঁওলোক আঁতিৰ যায়)। ২০০৭ চনৰ ৩০ অক্টোবৰত ফিফাৰ কাৰ্যকৰী সমিতিয়ে সৰ্বসন্মতিৰে ব্ৰাজিলক ২০১৪ চনৰ বাবে আয়োজক দেশ হিচাপে ঘোষণা কৰে।

ফলাফল:

আৰু
বিতৰ্ক
বিতৰ্ক
১৯৪২ আৰু ১৯৪৬ চনৰ ফিফা বিশ্বকাপ